
El. pašto laišką[footnoteRef:1] [1:  Tarnyboje užregistruota 2026 m. rugsėjo 29 d. reg. Nr. 3S-2639.] 

El. pašto laišką[footnoteRef:2] [2:  Tarnyboje užregistruota 2026 m. spalio 5 d. reg. Nr. 3S-2711.] 



Viešoji įstaiga Inovacijų agentūrai
J. Balčikonio g. 3, Vilnius
El. p.: info@inovacijuagentura.lt

Lietuvos Respublikos ekonomikos ir
inovacijų ministerijai
El. p.: info@eimin.lt

[bookmark: _Hlk134107656][bookmark: _Hlk158629144][bookmark: _Hlk134107696]Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:3], atliko VšĮ „Investuok Lietuvoje“ (toliau – Perkančioji organizacija) vykdyto viešojo pirkimo išsamų vertinimą. [3:  Suvestinė redakcija nuo 2026 m. liepos 1 d.] 


[bookmark: _Hlk157711040][bookmark: _Hlk187078099]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris
	„Ryšių su klientais valdymo sistemos programinės įrangos licencijų nuoma ir papildomos paslaugos (1817)“ (2026 m. birželio 1 d. skelbtas Centrinėje viešųjų pirkimų informacinėje sistemoje (toliau – CVP IS), Nr. 8104498 (toliau – Pirkimas) / „Ryšių su klientais valdymo sistemos programinės įrangos licencijų nuoma ir papildomos paslaugos“, sutartis sudaryta 2026 m. liepos 15 d. Nr. IL-1647 (toliau – Sutartis).

	Pirkimo vykdymo / sutarties sudarymo teisinis pagrindas
	Įstatymas (redakcija: 2025 m. spalio 1 d. – 2026 m. birželio 30 d.).


	Pirkimo rūšis pagal vertės ribas ir pirkimo būdas / pirkimo priemonės pavadinimas
	Supaprastintas pirkimas / atviras konkursas.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota Pirkimo vertė – 190 000,00 Eur be PVM / Sutarties kaina – 190 000,00 Eur be PVM.


	[bookmark: _Hlk157711522]Tiekėjo / koncesininko, su kuriuo sudaryta sutartis, pavadinimas, juridinio asmens kodas
	UAB „Agmis“, juridinio asmens kodas 301425669.

	Pirkimo / sutarties vertinimo apimtys / etapas

	Išsamus Pirkimo dokumentų ir procedūrų vertinimas / po Sutarties sudarymo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	„Pažangios ekonomikos skatinimas regionuose per MTEPI investicijas“, Nr. 02-133-P-0001, viešoji įstaiga Inovacijų agentūra.

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:
– 



*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas / koncesija.

II dalis. Vertinimo apimtyje nustatyti pažeidimai
	1. 
	Įstatymo 17 straipsnio 1[footnoteRef:4] ir 3[footnoteRef:5] dalys, 47 straipsnio 1[footnoteRef:6] ir 7[footnoteRef:7] dalys, Tiekėjo kvalifikacijos reikalavimų nustatymo metodikos, patvirtintos Tarnybos direktoriaus 2017 m. birželio 29 d. įsakymu Nr. 1S-105[footnoteRef:8] (toliau – Metodika), 6[footnoteRef:9] ir 16[footnoteRef:10] punktai. [4:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“]  [5:  „Planuojant pirkimus ir jiems rengiantis negali būti siekiama išvengti šiame įstatyme nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu nepagrįstai sudaromos palankesnės ar nepalankesnės sąlygos tam tikriems tiekėjams.“]  [6:  „Perkančioji organizacija privalo išsiaiškinti, ar tiekėjas yra kompetentingas, patikimas ir pajėgus įvykdyti pirkimo sąlygas, todėl ji turi teisę skelbime apie pirkimą ar kituose pirkimo dokumentuose nustatyti būtinus kandidatų ar dalyvių kvalifikacijos reikalavimus ir šių reikalavimų atitiktį patvirtinančius dokumentus ar informaciją. Perkančiosios organizacijos nustatyti kandidatų ar dalyvių kvalifikacijos reikalavimai negali dirbtinai riboti konkurencijos, turi būti proporcingi ir susiję su pirkimo objektu, tikslūs ir aiškūs. <...>.“]  [7:  „Tiekėjo kvalifikacijos reikalavimai nustatomi pagal Viešųjų pirkimų tarnybos patvirtintą tiekėjo kvalifikacijos reikalavimų nustatymo metodiką.“]  [8:  2022 m. kovo 30 d. įsakymo Nr. 1S-81 redakcija.]  [9:  „Pirkimo vykdytojas, vadovaudamasis šios Metodikos ‎7 punkte nustatytais principais, gali nustatyti kitokius nei šioje Metodikoje įtvirtintus, Viešųjų pirkimų įstatymui ir Pirkimų įstatymui neprieštaraujančius, objektyvius ir nediskriminacinius finansinio ir ekonominio ar techninio ir profesinio pajėgumo reikalavimus ir jų vertinimo metodus ir (ar) jų reikšmes, jei tai būtina dėl konkretaus pirkimo objekto specifikos, apimties, ypatingų pirkimo sutarties vykdymo sąlygų, tačiau negali reikalauti, kad tiekėjai pateiktų kitokius kvalifikaciją patvirtinančius dokumentus, nei nurodyta Viešųjų pirkimų įstatymo 51 straipsnyje.“]  [10:  „Tiekėjo patirtis. Vertinama tiekėjo patirtis tiekiant panašias prekes, teikiant panašias paslaugas, atliekant panašius darbus. Panašiomis prekėmis, paslaugomis, darbais laikomos atitinkamai prekės, paslaugos ar darbai, kurių pobūdis, paskirtis, kiekis ar apimtis, įvykdymo (atlikimo) sąlygos ir (ar) vertė yra panašūs į perkamo objekto (toliau – panašus pirkimo objektas). <...> Nustatant, kas konkrečiu atveju laikoma panašiu pirkimo objektu, neleistina pernelyg susiaurinti vertinamo dalyko, pavyzdžiui, jei perkamos maitinimo paslaugos moksleiviams, pirkimo dokumentuose negalima reikalauti, kad tiekėjas būtų įvykdęs (vykdytų) sutartį dėl moksleivių maitinimo paslaugų teikimo, pakanka nurodyti, jog tiekėjas turi būti suteikęs (teikęs tam tikrą laiką) tam tikros apimties maitinimo paslaugas. <...> Kvalifikacijos reikalavimų nustatymo tikslas – leisti pateikti pasiūlymus visiems tiekėjams, kurie galės įvykdyti ketinamą sudaryti pirkimo sutartį, o ne atrinkti tuos, kurie geriausiai galėtų įvykdyti pirkimo sutartį, todėl turi būti nustatomi ne didesni nei būtini reikalavimai dėl patirties. Tokia praktika formuotina atsižvelgiant į tai, jog nustatant aukštą kvalifikacijos reikalavimą dėl patirties, lyginant su numatoma sudaryti pirkimo sutartimi, dalyje pirkimų susidaro ydinga situacija, kad pasiūlymą neretai gali pateikti tik vienas tiekėjas, tuo tarpu pirkimo vykdytojo tikslas yra gauti konkurencingus pasiūlymus.<...> Apibrėžiant reikalavimą verte, kiekiu, apimtimi (plotas, ilgis, kiekis ir kt.), reikalaujama patirties reikšmė paprastai turi būti ne daugiau kaip 0,7 dydžio, lyginant su numatoma atitinkamų prekių, paslaugų ar darbų verte, kiekiu, apimtimi. <...>.“] 


	Tarnyba vertino CVP IS Perkančiosios organizacijos patalpintus dokumentus bei vertinimo metu papildomai kreipėsi[footnoteRef:11] į Perkančiąją organizaciją, prašydama pateikti su Pirkimu bei jo vykdymu susijusią informaciją. Iš Perkančiosios organizacijos CVP IS patalpintų dokumentų[footnoteRef:12] nustatyta, kad, vadovaudamasi patvirtintais[footnoteRef:13] Pirkimo dokumentais, Pirkimą vykdė Pirkimo komisija[footnoteRef:14]. Perkančioji organizacija gavo dviejų tiekėjų pasiūlymus. Sprendimą[footnoteRef:15] pripažinti, jog tiekėjo UAB „Agmis“ (toliau – Tiekėjas) pateiktas pasiūlymas atitinka Pirkimo dokumentuose nustatytus reikalavimus bei nustatyti jį Pirkimo laimėtoju[footnoteRef:16] priėmė Pirkimo komisija. [11:  Tarnybos 2026 m. rugsėjo 22 d. ir 2026 m. spalio 5 d. siųsti el. laiškai.]  [12:  CVP IS vidiniuose dokumentuose pateikti Perkančiosios organizacijos Pirkimo komisijos protokolai.]  [13:  Pirkimo komisijos 2026 m. birželio 1 d. protokolas Nr. 1.]  [14:  Viešosios įstaigos „Investuok Lietuvoje“ generalinio direktoriaus 2026 m. gegužės 26 d. įsakymas Nr. 2026-25-Z „Dėl Viešojo pirkimo komisijos sudarymo“.]  [15:  Pirkimo komisijos 2026 m. birželio 25 d. protokolas Nr. 4.]  [16:  Pirkimo komisijos 2026 m. liepos 2 d. protokolas Nr. 5.] 

Dėl Pirkimo dokumentų 4.1.1 papunktyje nustatyto kvalifikacijos reikalavimo
Įvertinusi Pirkimo dokumentų 4.1.1 papunktyje[footnoteRef:17] keliamą kvalifikacijos reikalavimą, Tarnyba nustatė, kad kvalifikacinis reikalavimas nėra proporcingas Pirkimo objektui ir dirbtinai riboja konkurenciją. Kadangi nustatytus kvalifikacijos reikalavimus Perkančioji organizacija turi gebėti motyvuotai pagrįsti, Tarnyba kreipėsi[footnoteRef:18] į Perkančiąją organizaciją, prašydama paaiškinti ir objektyviais duomenimis pagrįsti, kodėl tiekėjo patirtis turėjo būti grindžiama būtent ryšių su klientais valdymo (toliau – ir CRM ) sistemos sutartimi bei ne mažiau kaip 75 licencijomis, t. y., kodėl reikalaujamų licencijų skaičius negalėjo būti mažesnis (pvz. 50). Perkančioji organizacija paaiškino[footnoteRef:19], kad: „<...> CRM sistemos diegimas iš esmės skiriasi nuo bendro pobūdžio programinės įrangos projektų: jis apima klientų duomenų struktūros ir istorijos perkėlimą, pardavimų ir klientų aptarnavimo procesų konfigūravimą, integracijas su kitomis Perkančiosios organizacijos naudojamomis sistemomis, didelio kiekio asmens duomenų tvarkymą pagal BDAR reikalavimus bei naudotojų rolių ir prieigos teisių valdymą. <...> Perkamas objektas yra kompleksiškas ir specifinis, kitokia kvalifikacijos reikalavimo formuluotė leistų tiekėjams patirtį grįsti nesusijusių sistemų patirtimi, kurios neatitiktų CRM sistemos specifikos. Pvz., numatant galimybę kvalifikacijos turėjimą grįsti tiesiog „sistemos diegimo ir (ar) konfigūravimo ir (ar) vystymo paslaugų sutartimi“, tiekėjas galėtų būti įvykdęs informacinės sistemos, skirtos dokumentų valdymui, apskaitai, vidinių procesų administravimui ar kitoms funkcijoms, diegimo ir vystymo sutartį. Nors tokia patirtis patvirtintų bendrą tiekėjo gebėjimą vykdyti informacinių sistemų projektus, ji savaime nepatvirtintų praktinės patirties įgyvendinant CRM sistemai būdingus klientų duomenų, klientų sąveikų, pardavimo procesų, naudotojų rolių ir prieigos teisių bei kitų klientų valdymo funkcionalumų sprendimus. <...> Perkančioji organizacija, siekdama neriboti konkurencijos, plačiai vertino tiekėjo turimą patirtį, nustatant galimybę savo kompetenciją grįsti kelių rūšių paslaugomis ar jų visuma: diegimo ir (ar) konfigūravimo ir (ar) vystymo paslaugos. Taip pat šiame kvalifikaciniame reikalavime nebuvo nurodyta jokia konkreti CRM sistema. <...> Metodikoje nėra užtvirtinta, kad reikalaujama patirties reikšmė privalomai būtų mažesnė arba lygi 0,7 dydžiui, Metodikoje iš esmės yra palikta galimybė, jeigu reikalinga, šį skaičių koreguoti ir į didesnę pusę. Vertinamu kvalifikacijos reikalavimu siekta įsitikinti, kad tiekėjas turi patirties su CRM sistema, kuri buvo realiai naudojama reikšmingo dydžio naudotojų grupės, o ne 5 ar 10 vartotojų <...> Pirkimo vykdymo metu aiškus Perkančiosios organizacijos 2026-08-01 datai užsakomų licencijų skaičius buvo tarp 75 ir 80 licencijų. <...> Pirkimo dokumentuose Perkančioji organizacija įtraukė realistinį licencijų kiekį, kurį numatė užsakyti iš karto 2026-08-01 datai, tačiau iš esmės pirkimas yra orientuotas į pilną Perkančiosios organizacijos poreikio išpildymą, kuris tikimasi bus 120. Atsižvelgiant į tai, kad realūs licencijų kiekiai yra planuojami ir nėra patvirtinti, Perkančioji organizacija sąsają dėl panašios patirties padarė su nurodytu preliminariu vartotojų skaičiumi, kuris iš esmės leistų įsitikinti tiekėjo patirtimi dirbant su reikšmingo dydžio naudotojų grupe, atitiktų perkamą objektą. <...> Tiekėjai, vadovaudamiesi tiek VPĮ nuostatomis, tiek Pirkimo dokumentų nuostatomis, kaip kompetentingi rinkos dalyviai ir turintys suinteresuotumą bei galimybes suteikti perkamas licencijas bei kitas nurodytas paslaugas turi teisę kvestionuoti Perkančiosios organizacijos sprendimus – tiek Techninės specifikacijos reikalavimus, tiek kvalifikacijos reikalavimus, jeigu nustato, kad reikalavimai yra ribojantys ar jais yra pažeidžiamas VPĮ ar jų teisės. Šiuo atveju, tiekėjai šia teise nepasinaudojo, todėl spręstina, kad kvalifikacijos reikalavimo formuluotė nebuvo pažeidžianti tiekėjų galimybes sudalyvauti viešajame pirkime.“ [17:  „Tiekėjas per paskutinius 3 metus* iki pasiūlymų pateikimo termino pabaigos arba per laiką nuo Tiekėjo įregistravimo dienos (jeigu Tiekėjas vykdė veiklą mažiau nei 3 (tris) metus), yra įvykdęs ar vykdo 1 (vieną) Ryšių su klientais valdymo sistemos diegimo ir (ar) konfigūravimo ir (ar) vystymo paslaugų sutartį, kurioje aktyvuotų vartotojų licencijų skaičius yra ne mažesnis nei 75 (septyniasdešimt penki) vardinių vartotojų. <....>.“]  [18:  Tarnybos 2026 m. rugsėjo 22 d. Perkančiajai organizacijai siųstas el. laiškas.]  [19:  Iš Perkančiosios organizacijos 2026 m. rugsėjo 28 d. gauto el. laiško (Tarnyboje registruoto 2026 m. rugsėjo 29 d. Nr. 3S-2639).] 

Tarnybos vertinimu, Perkančiosios organizacijos pirmiau išdėstyti argumentai nepagrindė, kad nustatytas kvalifikacijos reikalavimas buvo proporcingas Pirkimo objektui, būtinas tiekėjo pajėgumui patikrinti bei dirbtinai neribojo tiekėjų galimybės dalyvauti Pirkime. Nurodydama CRM sistemos požymius, Perkančioji organizacija neįrodė, kad analogiškos rolės ir prieigos teisės nebūdingos kitoms informacinėms sistemoms, kuo duomenų migracija CRM sistemoje iš esmės skiriasi nuo migracijos kitose sistemose, integracijų ir BDAR reikalavimų išskirtinumo CRM sistemoms, t. y., Perkančioji organizacija neįrodė, kodėl negalėjo būti pripažįstama lygiavertė patirtis diegiant panašaus pobūdžio ar sudėtingumo sistemas. Pažymėtina ir tai, kad Tarnybos parengtose Tiekėjo kvalifikacijos reikalavimų nustatymo informacinių sistemų viešuosiuose pirkimuose gairėse[footnoteRef:20] nurodyta, jog nustatant reikalavimą dėl tiekėjo įvykdytų sutarčių, reikėtų nepamiršti, kad faktiškai sutartis vykdo ir paslaugas teikia ne pati įmonė, o joje dirbantys specialistai, todėl nereikėtų apriboti konkurencijos nustatant labai specifinius, orientuotus į konkrečias kurtas informacines sistemas reikalavimus. Šiuo atveju Perkančioji organizacija iš tiekėjų reikalavo specifinės patirties būtent Ryšių su klientais valdymo (CRM) sistemų srityje ir nepagrindė, kodėl lygiaverte patirtimi negalėtų būti laikomas kitų panašaus pobūdžio ir sudėtingumo informacinių sistemų diegimas, konfigūravimas ar vystymas. Todėl toks reikalavimas neatitiko ir pirmiau minėtose gairėse pateikiamų rekomendacijų vengti perteklinio tiekėjų patirties siejimo su konkrečios rūšies informacinėmis sistemomis. Pažymėtina, kad, Tarnybos vertinimu, kaip minimalaus kvalifikacijos reikalavimo būtų pakakę reikalauti informacinių technologijų sistemos diegimo, vystymo ar pan. patirties, o Perkančiosios organizacijos reikalavimus dėl patirties su CRM sistema buvo galima kelti per kokybinius ekonominio naudingumo kriterijus, numatant suteikti papildomus balus už specialistų patirtį būtent CRM sistemų diegimo, vystymo ar pan. srityje. [20:  Kvalifikacijos reikalavimų nustatymo informacinių sistemų viešuosiuose pirkimuose gairės – Viešųjų pirkimų tarnyba] 

Perkančioji organizacija taip pat nepagrindė, kodėl nukrypo nuo Metodikoje nustatyto orientacinio (ne daugiau kaip 0,7) dydžio ir nepaaiškino, kuo tiekėjo patirtis, pvz., su 50 aktyvuotų vartotojų licencijų būtų nepakankama ir kokią konkrečią papildomą kompetenciją objektyviai įrodo būtent minimalus 75, o ne kitas (mažesnis) aktyvuotų vartotojų licencijų skaičius. Pažymėtina ir tai, kad Pirkimo dokumentuose nebuvo nurodyta, jog Perkančioji organizacija numato įsigyti 120 licencijų, kadangi juose buvo nurodytas tik preliminarus 75 CRM naudotojų skaičius. Žymiai didesnį licencijų skaičių (120 licencijų) Perkančioji organizacija įvardino tik po Tarnybos kreipimosi. Taigi, Perkančioji organizacija ir šiuo atveju nepagrindė, kodėl Pirkimo dokumentuose buvo nurodyta konkreti 75 aktyvuotų licencijų vartotojų riba ir būtino nukrypimo nuo Metodikoje nustatyto 0,7 reikšmės dydžio bei kodėl analogiška patirtis diegiant kitas panašaus masto ir sudėtingumo informacines sistemas negalėtų būti laikoma pakankama tiekėjo kompetencijai pagrįsti.
Tarnyba atkreipia Perkančiosios organizacijos dėmesį, kad tiekėjų pretenzijų nebuvimas neleidžia daryti besąlyginės išvados, jog Perkančiosios organizacijos keliami kvalifikacijos reikalavimai dirbtinai neriboja konkurencijos, kadangi tiekėjų nepakankamas aktyvumas savaime nepadaro neteisėtų Pirkimo dokumentų sąlygų teisėtomis, neįrodo jų proporcingumo, nepašalina Perkančiosios organizacijos pareigos laikytis Įstatymo reikalavimų ir gali lemti tai, kad būtent dėl pernelyg ribojančių sąlygų potencialūs tiekėjai apskritai neišreiškė susidomėjimo vykdytu Pirkimu. Taigi, šis Perkančiosios organizacijos pateiktas argumentas, Tarnybos vertinimu, yra teisiškai nepagrįstas ir atmestinas.
Atsižvelgdama į tai, kas išdėstyta, Tarnyba daro išvadą, kad Perkančioji organizacija neįrodė kvalifikacijos reikalavimo dėl tiekėjo patirties vykdant CRM sistemų diegimo, konfigūravimo ar vystymo sutartis, kuriose aktyvuotų vartotojų licencijų skaičius buvo ne mažesnis kaip 75, būtinumo ir proporcingumo pirkimo objektui. Todėl toks Perkančiosios organizacijos reikalavimas laikytinas pažeidžiančiu Įstatymo 17 straipsnyje įtvirtintus lygiateisiškumo ir proporcingumo principus, nepagrįstai ribojančiu konkurenciją ir pažeidžiančiu Įstatymo 17 straipsnio 3 dalį, neatitinkančiu Įstatymo 47 straipsnio 1 ir 7 dalių bei Metodikos 16 punkto reikalavimų.
Dėl Pirkimo dokumentų 4.1.2 papunktyje nustatyto kvalifikacijos reikalavimo
Tarnyba taip pat vertino Pirkimo dokumentų 4.1.2 papunktyje[footnoteRef:21] nustatytą kvalifikacijos reikalavimą ir prašė Perkančiosios organizacijos paaiškinti ir objektyviais duomenimis pagrįsti, kodėl jai toks svarbus ir reikalingas būtent su gamintoju (gamintojas / oficialus gamintojo atstovas / gamintojo diegimo partneris) susijęs teisinis santykis. Perkančioji organizacija paaiškino, jog: „ <...> pateiktu kvalifikacijos reikalavimu buvo svarbu užtikrinti, kad tiekėjas būtų siūlomos programinės įrangos gamintojas arba bent turėtų teisinį (tiesioginį) ryšį su siūlomos programinės įrangos gamintoju, suteikiantį galimybę teisėtai tiekti ir administruoti programinės įrangos licencijas bei užtikrinti jų tinkamą veikimą visą sutarties vykdymo laikotarpį. Prieš pirkimą Perkančioji organizacija vykdė rinkos tyrimą ir vertino skirtingus rinkoje esančius CRM sprendimus, įskaitant Pipedrive, Zoho, Freshsales, SAP ir Salesforce. Šių gamintojų verslo modeliuose numatytas skirtingas oficialių partnerių, perpardavimo, diegimo, konsultavimo ir palaikymo paslaugų teikimo modelis. Tai patvirtino, kad tokio pobūdžio CRM sprendimų tiekimas ir diegimas rinkoje įprastai yra organizuojamas ne tik tiesiogiai per gamintoją, bet ir per gamintojo oficialių partnerių tinklą, todėl gamintojo ir tiekėjo formalus santykis tokio pobūdžio CRM rinkoje nėra dirbtinai sugalvotas Perkančiosios organizacijos kriterijus – tai yra pačių gamintojų naudojamas produktų pardavimo, diegimo ir palaikymo organizavimo modelis.<...> Gamintojo / oficialaus gamintojo atstovo / gamintojo diegimo partnerio statusas sudaro galimybę nedelsiant gauti gamintojo techninę pagalbą, saugumo patikras, atnaujinimus, informaciją apie produkto pakeitimus. Pasirinktas kvalifikacinis reikalavimas buvo susijęs su poreikiu užtikrinti, kad tiekėjas turėtų oficialų ryšį su konkrečios CRM platformos gamintoju bei galėtų naudotis gamintojo nustatytais techniniais resursais, metodikomis, dokumentacija, palaikymo kanalais ir pan. <...> Taigi šiuo atveju buvo siekiama užtikrinti, kad tiekėjas turėtų galimybę gauti gamintojo techninę pagalbą, atnaujinimus, informaciją apie produkto pakeitimus bei, esant poreikiui, turėti galimybę perduoti technines problemas pačiam programinės įrangos gamintojui. <...> Taip pat Perkančioji organizacija nereikalavo tiekėjo būti konkretaus gamintojo, konkretaus prekės ženklo ar konkrečios CRM sistemos partneriu. Pirkimo dokumentuose buvo sudaryta galimybė tiekėjams siūlyti bet kurią Techninės specifikacijos reikalavimus atitinkančią CRM sistemą. Todėl reikalavimas buvo taikomas vienodai bet kuriai tiekėjo pasirinktai CRM platformai ir nebuvo siejamas su konkrečiu gamintoju. <...> toks reikalavimas buvo tiesiogiai susijęs su pirkimo objektu ir buvo nustatytas siekiant sumažinti riziką, kad sutartį sudarys subjektas, neturintis pakankamų techninių galimybių užtikrinti konkrečios CRM sistemos licencijų tiekimą, diegimą, vystymą ir palaikymą.<...>.“ [21:  „Tiekėjas yra oficialus siūlomos programinės įrangos gamintojas arba siūlomos programinės įrangos gamintojo oficialus atstovas arba siūlomos programinės įrangos gamintojo diegimo partneris.“] 

Tarnyba pažymi, kad Perkančiosios organizacijos siekis užtikrinti teisėtą licencijų tiekimą, programinės įrangos atnaujinimus, techninį palaikymą, klaidų perdavimą gamintojui, prieigą prie techninės dokumentacijos yra teisėtas, tačiau pasirinktas konkretaus teisinio ryšio su gamintoju reikalavimas nėra vienintelė priemonė keliamam tikslui pasiekti, kadangi atitinkamas galimybes galėjo patvirtinti ir gamintojo konkrečiam pirkimui išduotas įgaliojimas, techninio palaikymo sutartis, susitarimas su gamintojo partneriu ir kiti lygiaverčiai dokumentai. Pirkimo dokumentuose nenustačiusi lygiaverčių tiekėjų bendradarbiavimo su programinės įrangos gamintoju įrodymo būdų, Perkančioji organizacija apribojo potencialių tiekėjų ratą daugiau, negu buvo būtina. Be to, Perkančioji organizacija taip pat nepateikė duomenų, kad visi potencialūs techninę specifikaciją galintys atitikti programinės įrangos gamintojai savo veiklą organizuoja per oficialių atstovų ar diegimo partnerių modelį, todėl neįrodė, jog nustatytas kvalifikacijos reikalavimas buvo būtinas visų galimų ir potencialiai pajėgių įvykdyti sutartį rinkos dalyvių atžvilgiu. Paminėtina ir tai, kad nors Perkančioji organizacija Tarnybai pateiktame rašte nurodė, jog vykdė rinkos tyrimą ir vertino skirtingus rinkoje esančius CRM sprendimus, įskaitant Pipedrive, Zoho, Freshsales, SAP ir Salesforce, tačiau iš CVP IS vidiniuose dokumentuose patalpintos Rinkos tyrimo ataskaitos[footnoteRef:22] matyti, kad pirmiau nurodyti duomenys užfiksuoti nebuvo. [22:  Perkančiosios organizacijos 2026-05-25 Rinkos tyrimo ataskaita.] 

Be to, iš CVP IS įkeltų Pirkimo komisijos protokolų aiškiai matyti, kad pirmiau minėtas kvalifikacijos reikalavimas nustatytas[footnoteRef:23] vadovaujantis Metodikos 6 punktu. Taigi, pažymėtina ir tai, kad minėtas kvalifikacijos reikalavimas, be kita ko, turėjo atitikti ir Metodikos 7 punkte įtvirtintus kvalifikacijos reikalavimų nustatymo principus. Tarnybos vertinimu, oficialios partnerystės su konkrečiu būsimo pasiūlymo programinės įrangos gamintoju statusas, savo pobūdžiu nėra klasikinis bendras tiekėjo profesinio pajėgumo požymis, kadangi jis labiau patvirtina teisę tiekti konkrečias licencijas, konkretaus produkto techninių išteklių prieinamumą bei gamintojo palaikymo prieinamumą sutarties vykdymo metu, todėl minėtą reikalavimą buvo tiksliau formuluoti ne kaip savarankišką kvalifikacijos kriterijų, o kaip pasiūlymo ar techninės atitikties reikalavimą, teisės tiekti siūlomą programinę įrangą įrodymą ar kaip sutarties vykdymo sąlygą. [23:  Pirkimo komisijos 2026 m. birželio 1 d. protokolas Nr. 1.] 

Tarnybos vertinimu, Perkančioji organizacija neįrodė nustatyto kvalifikacijos reikalavimo būtinumo ir proporcingumo, šis reikalavimas nepagrįstai ribojo konkurenciją, todėl tokiais veiksmais Perkančioji organizacija pažeidė Įstatymo 17 straipsnio 1 ir 3 dalis, 47 straipsnio 1 ir 7 dalis, Metodikos 6 punkte keliamus reikalavimus bei neatitiko Metodikos 7.3[footnoteRef:24] bei 7.5[footnoteRef:25]papunkčiuose nustatytų principų. [24:  „<...> pirkimo vykdytojo nustatyti tiekėjų kvalifikacijos reikalavimai negali dirbtinai riboti konkurencijos, turi būti proporcingi ir susiję su pirkimo objektu. Tais atvejais, kai tam tikras tiekėjo gebėjimas sėkmingai įvykdyti pirkimo sutartį gali būti patikrinamas skirtingais kvalifikacijos reikalavimais, pirkimo vykdytojas turi siekti, kad pirkimo dokumentuose būtų nustatomi mažiausiai konkurenciją ribojantys kvalifikacijos reikalavimai. Pirkimo vykdytojas turi galėti motyvuotai pagrįsti, kodėl nustatė atitinkamus kvalifikacijos reikalavimus ir jų reikšmes. Įvertindamas, ar pasirinkti kvalifikacijos reikalavimai yra proporcingi pirkimo objektui ir dirbtinai neriboja konkurencijos, pirkimo vykdytojas turi atsižvelgti ne tik į atskirus kvalifikacijos reikalavimus, bet ir į šių reikalavimų visumą;“.]  [25:  „ <...> tiekėjo kvalifikacijai negali būti nustatomi tokie reikalavimai, kurie dėl savo pobūdžio yra pirkimo sutarties vykdymo dalykas. Tokio tipo reikalavimai yra įtraukiami į pirkimo sutarties projekto nuostatas, o jei pirkimo sutarties projektas nerengiamas – į pagrindines pirkimo sutarties sąlygas, nustatomas pirkimo dokumentuose <...>“.] 


	2. 
	Įstatymo 35 straipsnio 2 dalies 2[footnoteRef:26] ir 5[footnoteRef:27] punktai, 50 straipsnio 1 dalis[footnoteRef:28] ir 2 dalies 1 punktas[footnoteRef:29]. [26:  „Pirkimo dokumentuose turi būti nurodyta: <...> tiekėjų pašalinimo pagrindai, kvalifikacijos reikalavimai ir, jeigu taikytina, reikalaujami kokybės vadybos sistemos ir (arba) aplinkos apsaugos vadybos sistemos standartai, tarp jų ir reikalavimai atskiriems bendrą paraišką ar pasiūlymą pateikiantiems tiekėjų grupės nariams;“.]  [27:  „<...> tiekėjų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, reikalaujamiems kokybės vadybos sistemos ir (arba) aplinkos apsaugos vadybos sistemos standartams, patvirtinančių dokumentų sąrašas, informacija, kad tiekėjas turi pateikti Europos bendrąjį viešųjų pirkimų dokumentą pagal šio įstatymo 50 straipsnyje nustatytus reikalavimus, o vykdant atvirą konkursą nurodoma, ar bus taikoma šio įstatymo 59 straipsnio 4 dalyje nurodyta galimybė pirmiausia vertinti tiekėjo pateiktą pasiūlymą, o vėliau tikrinti jo kvalifikaciją;“.]  [28:  „Perkančioji organizacija reikalauja, kad tiekėjas, teikdamas paraiškas ar pasiūlymus, pateiktų Europos bendrąjį viešųjų pirkimų dokumentą – aktualią deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas ir subjektai, kurių pajėgumais jis remiasi pagal šio įstatymo 49 straipsnį, atitinka pirkimo dokumentuose pagal šio įstatymo 46, 47, 48 straipsnius nustatytus reikalavimus ir, jeigu taikytina, 54 straipsnyje nustatytus reikalavimus. Jeigu taikomos šio įstatymo 88 straipsnio 5 dalies nuostatos, perkančioji organizacija reikalauja, kad būtų pateiktas pasiūlymo teikimo metu žinomų subtiekėjų, kurių pajėgumais tiekėjas nesiremia, Europos bendrasis viešųjų pirkimų dokumentas.“]  [29:  „<...> oficialus tiekėjo pareiškimas, kad nėra tiekėjo pašalinimo pagrindų, jis tenkina pirkimo dokumentuose nustatytus kvalifikacijos reikalavimus ir, jeigu taikytina, laikosi reikalaujamų kokybės vadybos sistemos ir (arba) aplinkos apsaugos vadybos sistemos standartų. Kartu pateikiama perkančiosios organizacijos reikalaujama atitinkama informacija;“.] 


	Tarnyba taip pat nustatė, kad Pirkimo dokumentuose nebuvo nustatytas Įstatymo 46 straipsnio 7 dalyje įtvirtintas privalomas pašalinimo pagrindas. Perkančioji organizacija pripažino, kad minėtas pašalinimo pagrindas nustatytas nebuvo ir paaiškino, kad vykdant Pirkimą jis nebuvo nurodytas nei Tarnybos parengtoje Pašalinimo pagrindų lentelėje, nei EBVPD formoje. Tarnyba atkreipia Perkančiosios organizacijos dėmesį, kad tiek Tarnybos parengta Pašalinimo pagrindų lentelė, tiek EBVPD forma yra pagalbinės priemonės, skirtos pirkimų vykdytojams padėti taikyti Įstatymo nuostatas, tačiau jos negali pakeisti, susiaurinti ar panaikinti Įstatyme nustatytų pareigų. Privaloma Įstatymo nuostata Perkančioji organizacija turėjo vadovautis nepriklausomai nuo to, ar Tarnyba buvo atnaujinusi Pašalinimo pagrindų lentelę, ar EBVPD formoje buvo atskiras laukelis. Aplinkybė, kad Perkančioji organizacija neturėjo informacijos apie Tiekėjo fiktyvų pakeitimą kitu ūkio subjektu, reiškia tik tai, kad nagrinėjamo pašalinimo pagrindo taikymo poreikis konkrečiame Pirkime nekilo. Tačiau ši aplinkybė nepaneigia fakto, jog Pirkimo dokumentai neatitiko Įstatymo reikalavimų, kadangi juose nebuvo nustatytas privalomas pašalinimo pagrindas. Taigi, į Pirkimo dokumentus neįtraukusi nurodyto privalomo pašalinimo pagrindo, Perkančioji organizacija pažeidė Įstatymo 35 straipsnio 2 dalies 2 ir 5 punktus bei 50 straipsnio 1 dalį ir 2 dalies 1 punktą.

	3. 
	Įstatymo 35 straipsnio 4 dalis[footnoteRef:30], 58 straipsnio 1 dalis[footnoteRef:31]. [30:  „Perkančioji organizacija pirkimo dokumentus rengia vadovaudamasi šio įstatymo nuostatomis. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkančioji organizacija – nupirkti tai, ko reikia.“]  [31:  „Perkančioji organizacija kandidatams ir dalyviams ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis ar preliminarioji sutartis, arba apie sprendimą leisti dalyvauti dinaminėje pirkimo sistemoje, pateikia šio straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą.<...>.“] 


	Tarnyba nustatė, kad Pirkimo dokumentų 13.2 papunktyje[footnoteRef:32] Perkančiosios organizacijos nustatytas 5 darbo dienų informavimo terminas bei tai, kad pranešimas apie nustatytą laimėjusį pasiūlymą bus siunčiamas tik suinteresuotiems dalyviams, neatitinka Įstatymo 58 straipsnio 1 dalies nuostatos, kadangi minėtame Įstatymo straipsnyje nustatyta, jog apie perkančiosios organizacijos priimtą sprendimą nustatyti laimėjusį pasiūlymą dalyviai raštu informuojami ne vėliau kaip per 3 darbo dienas. [32:  „Komisija suinteresuotiems kandidatams ir suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 5 darbo dienas CPV IS priemonėmis praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, nurodo nustatytą pasiūlymų eilę, laimėjusį pasiūlymą ir tikslų atidėjimo terminą.“] 

Tarnyba atkreipia Perkančiosios organizacijos dėmesį, kad Įstatymo 2 straipsnio 31[footnoteRef:33] ir 38[footnoteRef:34] dalyse apibrėžtų suinteresuotų dalyvių bei dalyvių sąvokų turinys yra skirtingas. Kadangi pasiūlymą Pirkime pateikęs tiekėjas Sixty Four OÜ atitiko Įstatymo 2 straipsnio 38 dalyje apibrėžtos viešojo pirkimo dalyvio sąvokos turinį, apie Perkančiosios organizacijos priimtą sprendimą dėl Pirkimo laimėtojo nustatymo Perkančioji organizacija turėjo informuoti ir jį, tačiau apie nustatytą laimėjusį pasiūlymą Pirkimo dalyvis nebuvo informuotas Pirkimo dokumentuose nustačiusi 5 darbo dienų informavimo terminą, pareigą informuoti tik suinteresuotus dalyvius bei neinformavusi Pirkimo dalyvio apie nustatytą Pirkimo laimėtoją Perkančioji organizacija pažeidė Įstatymo 35 straipsnio 4 dalį ir 58 straipsnio 1 dalį. [33:  „Suinteresuotas viešojo pirkimo dalyvis (toliau – suinteresuotas dalyvis) – viešojo pirkimo dalyvis, išskyrus dalyvį, kuris galutinai pašalintas iš viešojo pirkimo procedūros, t. y. jam pranešta apie viešojo pirkimo pasiūlymo atmetimą, ir kurio pašalinimas dėl pasibaigusio apskundimo termino negali būti ginčijamas arba dėl kurio pašalinimo pagrįstumo yra įsiteisėjęs teismo sprendimas.“]  [34:  „Viešojo pirkimo dalyvis (toliau – dalyvis) – pirkimui pasiūlymą pateikęs tiekėjas.“] 


	4. 
	Įstatymo 35 straipsnio 3[footnoteRef:35] ir 4[footnoteRef:36] dalys. [35:  „Pirkimo dokumentų sudedamoji dalis yra išankstinis informacinis skelbimas ir skelbimas apie pirkimą. Perkančioji organizacija skelbimuose esančios informacijos vėliau papildomai gali neteikti. Tuo atveju, kai skelbime apie pirkimą ar išankstiniame informaciniame skelbime, kuriuo tiekėjai kviečiami dalyvauti ribotame konkurse ar skelbiamose derybose, kaip nurodyta šio įstatymo 30 straipsnio 3 dalyje, pateikta informacija neatitinka informacijos, pateiktos kituose pirkimo dokumentuose, teisinga laikoma informacija, nurodyta skelbime apie pirkimą ir išankstiniame informaciniame skelbime, kuriuo tiekėjai kviečiami dalyvauti ribotame konkurse ar skelbiamose derybose.“]  [36:  „Perkančioji organizacija pirkimo dokumentus rengia vadovaudamasi šio įstatymo nuostatomis. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkančioji organizacija – nupirkti tai, ko reikia.“] 


	Tarnyba taip pat nustatė, kad Pirkimo dokumentuose Perkančioji organizacija nurodė skirtingus Sutarties galiojimo terminus. Sutarties projekte bei su Tiekėju pasirašytoje Sutartyje nurodyta, kad: „Sutartis galioja iki visiško prievolių įvykdymo (kol bus išnaudota Pradinės Sutarties vertė), bet jos terminas negali būti ilgesnis kaip 37 mėnesiai“, tačiau Skelbimo apie pirkimą 5.1.3 papunktyje[footnoteRef:37] nustatyta, jog Sutartis galioja 36 mėnesius. Pažymėtina, kad Įstatymo 35 straipsnio 3 dalyje įtvirtinta, jog skelbimas apie pirkimą yra Pirkimo dokumentų sudedamoji dalis, o nustačius Pirkimo dokumentų neatitikimus, teisinga laikoma informacija, nurodyta skelbime apie pirkimą. Taigi, kadangi Skelbime apie pirkimą buvo nurodyta, kad Sutarties galiojimo terminas yra 36 mėnesiai, būtent toks terminas turėjo būti nurodytas su Tiekėju sudarytoje bei CVP IS paskelbtoje Sutartyje. Skelbime nurodžiusi 36 mėnesių, o Sutarties projekte ir sudarytoje Sutartyje – iki 37 mėnesių terminą, Perkančioji organizacija neužtikrino Pirkimo dokumentų tarpusavio atitikties ir pažeidė Įstatymo 35 straipsnio 3 ir 4 dalis. [37:  Perkančiosios organizacijos CVP IS paskelbtas skelbimas apie pirkimą.] 


	5. 
	Įstatymo 17 straipsnio 1 dalis[footnoteRef:38], 35 straipsnio 4 dalis[footnoteRef:39], 86 straipsnio 3 dalis[footnoteRef:40]. [38:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“]  [39:  „Perkančioji organizacija pirkimo dokumentus rengia vadovaudamasi šio įstatymo nuostatomis. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkančioji organizacija – nupirkti tai, ko reikia.“]  [40:  „Sudarant pirkimo sutartį ar preliminariąją sutartį, joje negali būti keičiama laimėjusio tiekėjo pasiūlymo kaina, sąnaudos ar kitos sąlygos, derybų ar dialogo atveju – galutinai suderėta kaina, sąnaudos ar kitos sąlygos ir pirkimo dokumentuose nustatytos pirkimo sąlygos. <...>.“] 


	Pažymėtina ir tai, kad Pirkimo dokumentų 15.1 punkte[footnoteRef:41] nustatyta galimybė tiekėjams siūlyti „neesmines“ Sutarties sąlygas, neužtikrino pakankamo Pirkimo sąlygų aiškumo ir skaidrumo, kadangi Pirkimo dokumentuose nebuvo apibrėžta, kokios konkrečiai Sutarties nuostatos galėtų būti keičiamos, kokia tvarka būtų vertinami tiekėjų pasiūlymai bei kaip būtų užtikrinamas vienodas visų tiekėjų vertinimas. Pirkimo dokumentuose numačiusi galimybę Sutarties projektą papildyti neapibrėžtomis tiekėjo siūlomomis „neesminėmis sąlygomis“, Perkančioji organizacija pažeidė Įstatymo 17 straipsnio 1 dalyje įtvirtintus skaidrumo ir lygiateisiškumo principus, 35 straipsnio 4 dalį ir 86 straipsnio 3 dalį. [41:  „Sudaroma pirkimo sutartis turi atitikti laimėjusio tiekėjo pasiūlymą ir šiuos pirkimo dokumentus. Perkančiajai organizacijai sutikus, kartu su Pirkimo dokumentais pridedamas Sutarties projektas gali būti papildytas Tiekėjo siūlomomis, neesminėmis sąlygomis.“] 


	6. 
	Viešųjų pirkimų ir pirkimų ataskaitų rengimo ir teikimo tvarkos aprašo, patvirtinto Tarnybos direktoriaus 2017 m. birželio 6 d. įsakymu Nr. 1S-80[footnoteRef:42] (toliau –  [42:  2025 m. gruodžio 31 d. įsakymo Nr. 1S-209 redakcija.] 

Tvarkos aprašas), 12 punktas.

	Paminėtina ir tai, kad Atn-1 ataskaitą Perkančioji organizacija pateikė Tarnybai 2026 m. liepos 15 d. (patikslintą Atn-1 ataskaitą – 2026 m. liepos 20 d.), t. y. nepažeisdama Tvarkos aprašo 12 punkte nustatytų terminų, tačiau CVP IS minėtą ataskaitą paskelbė tik 2026 m. rugsėjo 9 d., t. y. po 56 dienų nuo Pirkimo procedūrų pabaigos. Kadangi pati procedūrų ataskaita Tarnybai buvo pateikta laiku ir nors vėliau, bet vis tik buvo paskelbta, šis pažeidimas įtakos Pirkimo rezultatui neturėjo.

IV dalis. Sprendimas

	Tarnyba, atlikusi išsamų Perkančiosios organizacijos vykdyto Pirkimo dokumentų[footnoteRef:43] ir Pirkimo procedūrų vertinimą, atsižvelgdama į vertinimo išvados II dalyje konstatuotus Įstatymo pažeidimus, į tai, kad Sutartis jau yra vykdoma (įvykdyta Sutarties dalis sudaro 26,95 proc.[footnoteRef:44]), vadovaudamasi teisingumo ir protingumo kriterijais, apsiriboja nustatytų pažeidimų konstatavimu ir neteikia rekomendacijos nutraukti Sutartį.  [43: Perkančiosios organizacijos CVP IS įkelti Pirkimo dokumentai bei susirašinėjimas su tiekėjais, el. paštu Tarnybai siųsti dokumentai ir paaiškinimai.]  [44:  Iš Perkančiosios organizacijos Tarnybai 2026 m. spalio 5 d. el. paštu pateikto atsakymo (Tarnyboje reg. 2026-10-05 Nr. 3S-2711).] 

Pažymėtina, kad Įstatymo ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:45] nustatytą administracinę atsakomybę. [45:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų.“] 




Pastabos

	–



	Direktorius 
	Darius Vedrickas

